REGOLAMENT TAL-KUMMISSJONI (UE) Nru 1291/2009
tat-18 ta’ Diċembru 2009
li jikkonċerna l-għażla tal-azjendi li jippreżentaw il-kontijiet bl-iskop li jiddeterminaw l-introjtu tal-azjendi agrikoli
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1217/2009 tat-30 ta’ Novembru 2009 li jistabbilixxi netwerk għall-ġbir ta’ dejta ta’ kontabbiltà dwar l-introjtu u l-operazzjoni kummerċjali tal-azjendi agrikoli fil-Komunità Ewropea (1), u b'mod partikolari l-Artikoli 5(4), 6(5) u 7(2) tiegħu,
Billi:
(1)
Ir-Regolament tal-Kummissjoni (KEE) Nru 1859/82 tat-12 ta' Lulju 1982 rigward l-għażla ta’ oqsma [azjendi] li jippreżentaw il-kontijiet sabiex jiġi determinat id-dħul [l-introjtu] tal-oqsma [azjendi] agrikoli (2) stabbilixxa l-limiti minimi għad-daqs ekonomiku tal-azjendi u l-għadd ta' azjendi li jippreżentaw il-kontijiet għall-implimentazzjoni tar-Regolament (KE) Nru 1217/2009.
(2)
Ir-Regolament tal-Kummissjoni (KE) Nru 1242/2008 tat-8 ta’ Diċembru 2008 li jistabbilixxi tipoloġija Komunitarja għal azjendi agrikoli (3) introduċa kunċett ġdid tad-“daqs ekonomiku”, li issa huwa espress fl-euro, u emenda xi kriterji oħrajn tat-tipoloġija.
(3)
B'konsegwenza tal-emenda li saret bir-Regolament tal-Kunsill (KE) Nru 1791/2006 (4), iridu jitqiesu d-diviżjonijiet tal-Bulgarija u r-Rumanija. Jeħtieġ li jsiru xi bidliet addizzjonali lir-Regolament (KEE) Nru 1859/82 għal iktar preċiżjoni. Għalhekk, fl-interessi tal-kjarezza, ir-Regolament (KEE) Nru 1859/82 għandu jitħassar u jinbidel b'dan ir-Regolament,
(4)
L-azjendi li jippreżentaw il-kontijiet għandhom jintgħażlu b'mod uniformi f'kull diviżjoni u għal dan il-għan għandhom jitħejjew regoli dettaljati ħalli jkunu implimentati d-dispożizzjonijiet rilevanti tar-Regolament Nru 1217/2009.
(5)
L-azjendi li għandhom jiġu studjati b'rabta man-netwerk ta' dejta dwar il-kontabbiltà tal-irziezet jidħlu fil-qasam tal-istħarriġ strutturali u ta' ċensimenti tal-Komunità jew dawk nazzjonali fl-azjendi agrikoli.
(6)
Id-dejta disponibbli għall-iskopijiet biex jitħejja l-pjan għall-għażla tal-azjendi (pjan tal-għażla) għal kull sena ta' kontabbiltà u d-differenza fil-qagħda agrikola bejn l-Istati Membri differenti teħtieġ li l-limiti minimi tad-daqs ekonomiku li jvarja skont l-Istat Membru, u anki f'ċerti każi b'diviżjoni, għandhom ikunu adottati.
(7)
L-esperjenza turi li l-operazzjoni tan-netwerk tad-dejta hija ffaċilitata jekk l-għadd ta' azjendi li jippreżentaw il-kontijiet magħżula għal kull diviżjoni tkun permessa tvajra sa 20 % fi kwalunkwe direzzjoni sakemm din ma tirriżultax fi tnaqqis fl-għadd totali ta' azjendi li jippreżentaw il-kontijiet għal kull Stat Membru.
(8)
Minħabba l-fatt li l-ġestjoni finanzjarja ta' miżura bħal din hija diffiċli, qed jiġi introdott limitu għal kull Stat Membru dwar l-għadd totali ta' prospetti kompluti kif suppost mill-irziezet eliġibbli għall-finanzjament Komunitajru fir-Regolament tal-Kummissjoni (KEE) Nru 1915/83 tat-13 ta' Lulju 1983 dwar regoli dettaljati ta’ implimentazzjoni dwar iż-żamma ta’ kontijiet biex ikun determinat id-dħul [l-introjtu] ta' ażjendi agrikoli (5). Għal raġunijiet ta' kjarezza u koerenza, dan għandu jkun rifless f'dan ir-Regolament. Għandha tkun permessa l-flessibbiltà fl-għadd ta' azjendi li jippreżentaw il-kontijiet għal kull diviżjoni, sakemm l-għadd totali tal-azjendi li jippreżentaw il-kontijiet tal-Istat Membru konċernat jiġi rispettat.
(9)
Il-pjan tal-għażla għandu jinkludi għadd minimu ta' elementi li jippermettu l-validità tiegħu f'dak li għandu x'jaqsam mal-għanijiet tan-netwerk tad-dejta dwar il-kontabbiltà tal-irziezet li għandha ssir valutazzjoni tagħhom.
(10)
Għall-iskop tal-pjan tal-għażla, il-qasam tal-istħarriġ għandu jitqassam skont id-diviżjonijiet elenkati fl-Anness għar-Regolament (KE) Nru 1217/2009 u skont it-tipi ta' rziezet u l-klassijiet tad-daqs ekonomiku definiti fir-Regolament (KE) Nru 1242/2008.
(11)
Il-pjan tal-għażla għandu jitħejja qabel ma tkun bdiet is-sena korrispondenti tal-kontabbiltà sabiex ikun jista' jiġi approvat qabel ma jintuża għall-għażla tal-azjendi li jippreżentaw il-kontijiet. Għas-sena ta' kontabbiltà 2010, madankollu, l-Istati Membri jeħtieġu perjodu itwal biex iħejju l-pjan tal-għażla, għaliex is-sorsi kollha ta' referenza meħtieġa mhumiex disponibbli ħafna qabel. Għalhekk, jixraq li jiġi pprovdut limitu ta' żmien differenti għan-notifika tal-pjan tal-għażla għal dik is-sena ta' kontabbiltà.
(12)
Minħabba li r-Regolament (KE) Nru 1242/2008 japplika mis-sena ta' kontabbiltà 2010, dan ir-Regolament għandu japplika mill-istess sena.
(13)
Il-miżuri pprovduti f'dan ir-Regolament huma skont l-opinjoni tal-Kumitat Komunitarju għan-Netwerk tad-Dejta dwar il-Kontabbiltà tal-Irziezet,
ADOTTAT DAN IR-REGOLAMENT:
Artikolu 1
Definizzjonijiet
Għall-iskopijiet ta’ dan ir-Regolament, għandhom japplikaw id-definizzjonijiet li ġejjin:
(a)
“azjenda” tfisser kummerċ ta' razzett kif definit fil-kuntest tal-istħarriġ u ċ-ċensimenti agrikoli tal-Komunità;
(b)
“tipoloġija” tfisser it-tipoloġija tal-Komunità għall-azjendi agrikoli stabbiliti bir-Regolament (KE) Nru 1242/2008.
Artikolu 2
Il-limitu minimu għad-daqs ekonomiku
Għas-sena ta' kontabbiltà 2010 (perjodu ta’ 12-il xahar konsekuttiv li jibdew bejn l-1 ta’ Jannar 2010 u l-1 ta’ Lulju 2010) u għas-snin ta' kontabbiltà sussegwenti, il-limitu minimu tad-daqs ekonomiku kif imsemmi fl-Artikolu 5 tar-Regolament (KE) Nru 1217/2009 għandu jkun kif ġej:
-
:
Il-Belġju
:
EUR 25 000
-
:
Il-Bulgarija
:
EUR 2 000
-
:
Ir-Repubblika Ċeka
:
EUR 8 000
-
:
Id-Danimarka
:
EUR 15 000
-
:
Il-Ġermanja
:
EUR 25 000
-
:
L-Estonja
:
EUR 4 000
-
:
L-Irlanda
:
EUR 4 000
-
:
Il-Greċja
:
EUR 4 000
-
:
Spanja
:
EUR 4 000
-
:
Franza
:
EUR 25 000
-
:
L-Italja
:
EUR 4 000
-
:
Ċipru
:
EUR 4 000
-
:
Il-Latvja
:
EUR 4 000
-
:
Il-Litwanja
:
EUR 4 000
-
:
Il-Lussemburgu
:
EUR 25 000
-
:
L-Ungerija
:
EUR 4 000
-
:
Malta
:
EUR 4 000
-
:
L-Olanda
:
EUR 25 000
-
:
L-Awstrija
:
EUR 8 000
-
:
Il-Polonja
:
EUR 4 000
-
:
Il-Portugall
:
EUR 4 000
-
:
Ir-Rumanija
:
EUR 2 000
-
:
Is-Slovenja
:
EUR 4 000
-
:
Is-Slovakkja
:
EUR 15 000
-
:
Il-Finlandja
:
EUR 8 000
-
:
L-Iżvezja
:
EUR 15 000
-
:
Ir-Renju Unit (bl-eċċezzjoni tal-Irlanda ta’ Fuq)
:
EUR 25 000
-
:
Ir-Renju Unit (l-Irlanda ta’ Fuq biss)
:
EUR 15 000.
Artikolu 3
L-għadd ta' azjendi li jippreżentaw il-kontijiet
L-għadd ta' azjendi li jippreżentaw il-kontijiet għal kull Stat Membru kif ukoll għal kull diviżjoni għandu jkun stipulat fl-Anness.
L-għadd ta' azjendi li jippreżentaw il-kontijiet li għandhom jintgħażlu għal kull diviżjoni jista' jvarja minn dak stipulat fl-Anness sa 20 % fi kwalunkwe direzzjoni sakemm l-għadd totali tal-azjendi li jippreżentaw il-kontijiet tal-Istat Membru kkonċernat jiġi rispettat.
Artikolu 4
Il-pjan tal-għażla
Il-pjan għall-għażla tal-azjendi li jippreżentaw il-kontijiet għandu jiżgura r-rappreżentanza tal-azjendi li jippreżentaw il-kontijiet kumplessivament.
Dan għandu jinkludi:
(a)
l-elementi fuq xiex inhu bbażat, jiġifieri:
-
il-partikolaritajiet tas-sorsi ta' riferenzi statistiċi,
-
il-proċeduri għat-tqassim tal-qasam tal-istħarriġ skont id-diviżjonijiet elenkati fl-Anness għar-Regolament (KE) Nru 1217/2009, it-tipi ta' rziezet u l-klassijiet tad-daqs ekonomiku definiti fit-tipoloġija,
-
il-proċeduri sabiex tkun determinata r-rata tal-għażla magħżula għal kull saff,
-
il-proċeduri għall-għażla tal-azjendi li jippreżentaw il-kontijiet;
(b)
it-tqassim tal-azjendi fil-qasam tal-istħarriġ skont it-tipi ta' rziezet u l-klassijiet tad-daqs ekonomiku definiti fit-tipoloġija (jikkorispondu tal-inqas mat-tipi prinċipali), u
(c)
l-għadd ta' azjendi li jippreżentaw il-kontijiet li għandhom jintgħażlu għal kull saff adottat.
Artikolu 5
Notifika
Kull sena l-Istati Membri għandhom jinnotifikaw il-pjan tal-għażla msemmi fl-Artikolu 4 lill-Kummissjoni mhux iktar tard minn xahrejn qabel il-bidu tas-sena tal-kontabbiltà li magħha għandu x'jaqsam.
Madankollu, għas-sena ta' kontabbiltà 2010 għandu jiġi nnotifikat mhux iktar tard minn xahar wieħed qabel il-bidu tas-sena ta' kontabbiltà.
In-notifika għandha ssir b'mod elettroniku bis-sistemi tal-informazzjoni li huma disponibbli għall-awtoritajiet kompetenti mill-Kummissjoni jew mill-Istati Membri.
Il-forma u l-kontenut tal-informazzjoni li għandha tkun innotifikata għandhom ikunu f'konformità mal-mudelli disponibbli lill-Istati Membri mis-sistemi tal-informazzjoni. Dawk il-mudelli u l-metodi li għandhom jintużaw għandhom jiġu adattati u aġġornati wara li l-Kumitat Komunitarju għan-Netwerk tad-Dejta tal-Kontabbiltà tal-Irziezet ikun ġie infurmat.
Id-dejta marbuta man-notifiki għandha tiddaħħal u tiġi aġġornata fis-sistemi tal-informazzjoni taħt ir-responsabbiltà tal-awtoritajiet kompetenti tal-Istat Membru, f’konformità mad-drittijiet tal-aċċess mogħtija mill-awtoritajiet konċernati.
Artikolu 6
Tħassir
Ir-Regolament (KEE) Nru 1859/82 huwa mħassar b’effett mit-30 ta’ Ġunju 2010.
Ir-referenzi għar-Regolament imħassar għandhom jiġu interpretati bħala referenzi għal dan ir-Regolament.
Artikolu 7
Dħul fis-seħħ u applikazzjoni
Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Għandu jibda japplika mis-sena tal-kontabbiltà 2010.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, it-18 ta’ Diċembru 2009.